NETFLIXOVA SERIJA
SKENIRANJE AKTIVNOSTI
Tko su ti tipovi, jebote?
Nadzore jedan. Uključi se, nadzore jedan. Nadzore, imamo problem.
Prijem?
Kloni se ovog kanala.
Ne, imamo ozbiljan problem. Nisi me čula?
Nikad ne dovodi odvjetnika u operaciju. Kloni se ovog kanala.
Jebiga!
DVA TJEDNA PRIJE TOGA
Gospodin Nyland će vas primiti.
Sjajno. Hvala.
TAJNA
-Gospodine. -Vi ste Henderson?
Hendricks, gospodine. Owen Hendricks.
Koliko dugo ste ovdje?
Samo deset minuta, ali vi ste jako zauzeti. Vodite cijelu operaciju...
Mislite koliko dugo radim ovdje? Dva dana. Upravo sam završio osnove CIA-e.
Šaljem vas u Senat.
Pogodak.
Predsjednik Obavještajnog odbora Senata planira
čitati povjerljiv dokument na javnoj raspravi.
Želite da mu ja kažem da ne može.
Recite mu da je on jedna otekla mošnja
koja bi trebala ući u propeler aviona.
Da, gospodine. Mislite da mu kažem to figurativno.
Ne, ne mislim. Slušajte me pažljivo, g. Hendrickse.
Ako ne spriječite senatora Smoota da pročita taj dokument,
sutra ovdje nećete raditi. Jesam li bio jasan?
Osuđeni ste na smrt.
Nyland misli da može od mene tajiti tajne zavrzlame agencije,
ali u krivu je!
Ako ja želim pročitati dokument, pročitat ću dokument!
Po Ustavu sam ovlašten za nadgledanje CIA-e
i vraški ću to iskoristiti, počevši pozivanjem vas na sud.
Vraćam se na svoju raspravu...
i citirat ću taj dokument.
Gospodine, to je vaše pravo jer ste predsjednik... Odbora,
ali mogu li vas podsjetiti da otkrivanjem povjerljivih informacija
kršite 18. američki zakonik odjeljak 798,
što će dovesti ne samo do kaznenih sankcija,
već i potencijalnog ukora i cenzure u Senatu.
I takvo sranje izgleda jako loše na snimci u kampanji protiv vas.
Pa ako je to sve, moram se vratiti Langleyju.
Bilo mi je drago.
-Kako je bilo? -Dobro.
-Dave! -Hvala na pomoći.
U moj ured! Sada!
Jesi li vidio novog CIA-inog gizdavca?
Da. Nabavit ću si tu skijašku masku.
Da. One su dosta zgodne, zar ne?
-Ja ni ne skijam. -Pa...
Želim izgledati kao pljačkaš banke.
Evo ga.
O, sranje... Žao mi je.
Dobro. Što?
HENDRICKS ODVJETNIK
-Da. Bok. Ovo je moj ured. -Nyland te navodno poslao na Capitol Hill.
Da, ja nisam dobio Senat šest mjeseci. Ti tamo dospiješ drugi dan?
-To nije bila nagrada. -Što je bio zadatak?
Savjetovanje o povjerljivosti.
Ne laži nam. Bilo je to profesionalno prikradanje.
Znamo da si se sastao sa šefom obavještajnog odbora u Senatu.
Da. I sredio me.
Bio sam topovsko meso u svađi između Nylanda i Smoota.
Glavni savjetnik poslao me samo zbog...
Jer novi dobivaju najgore poslove.
Koji je to vrag?
To su luđaci.
-Munjare. -Koji ucjenjuju CIA otkrivanjem tajni.
Svako pismo je od nekoga
tko prijeti otkrivanjem povjerljivih podataka ako mu ne pomognemo.
-To je ucjena. -Da, dobivamo ih na stotine godišnje.
Tvoj zadatak? Procijeni svakog. Vidi može li autor ispuniti prijetnju.
Koliko često se to dogodi?
Događa se.
Da. O, i ako su tajne, čijim otkrivanjem prijete, loše,
noćna je mora snalaziti se u tome.
-To je puno kave. -Jebiga.
Ne mogu si priuštiti zaspati.
-Zašto? Pripremaš izvještaj? -Izvještaj? Ne. Radim izravno s GSO.
S kim? Imam poteškoća s prepoznavanjem svih akronima.
Grupom specijalnih operacija.
Zamisli da metamfetamin postane svjestan i da mu daju oružje.
U ovoj zgradi sam tri dana,
ali ako odem, oni luđaci dat će zeleno svjetlo tajnoj operaciji
čije izvođenje sam samcat sprječavam.
Oni ne slušaju svog odvjetnika?
Ne, ovo mjesto je organizacija prevaranata,
a mi ispadamo odvjetnici varalica i lažova
koji nas aktivno pokušavaju sabotirati.
Izađi prije nego što ti se tinta osuši na papirologiji.
Hvala.
Nepravedno sam u zatvoru.
LUĐACI
Ne znam kako mi se ona šunka našla u torbici.
Znam za izvanzemaljce. Radio sam za agenciju na Kubi 1963.
Namještaljka.
PROPJEVANKO
Ako mi ne pomognete, otkrit ću sve što znam o atentatu na JFK-a.
Moj dečko me vara.
Ako ga ne zaustavite, otkrit ću sve tajne zatvore CIA-a u Jerseyju.
Moje ime je Max Meladze.
U zatvoru sam u Phoenixu.
Izbavite me ili ću odati tajne agencije o Selby Shawu, PW Butcheru i drugima.
Dužnici ste mi.
MAX MELADZE NAPREDNO PRETRAŽIVANJE
ŽENA UHIĆENA U BRUTALNOJ...
-Ej. -Isuse Kriste! U redu je.
Samo je Owen. Dobro si?
To sam ja, iz sobe za kavu. Sjećaš se?
Što želiš?
Radim na luđacima, nadao sam se da ćeš mi pomoći.
Ne. Ne dolazi u obzir.
Trajat će trenutak.
Pravilo broj jedan: nikad ne pomaži nikome ovdje.
Ne vjeruj nikome.
Ovo mjesto služi da nas okrene jedne protiv drugih.
U redu.
Kužim. Ali zapravo i ne trebam tvoju pomoć.
Što da učinim da mi odgovoriš na nekoliko pitanja?
Imaš li amfetamina?
Ne.
-Bilo je zabavno. Pa-pa. -Cimer mi uzima Adderall.
Pet tableta za svako pitanje. Kreni.
Dobro, imam pismo i naišao sam na vrlo čudno ime, PW Butcher.
Imaš li pojma što to znači?
Da, to je kriptonim.
Kodno ime agencije za tajnu operaciju.
Prva dva slova su dijagraf,
oznaka države u kojoj se odvija operacija.
A dvosložna riječ koja slijedi zapravo je kodno ime.
Gdje si to našao?
Pismo u sivoj pošti. Žena je u zatvoru zbog ubojstva.
Da, nema šanse da bi neki doušnik znao kriptonim agencije
ili čak znao da oni postoje.
Znači li to da je to stvarno?
-To nije moj odjel. -Ma daj.
Dat ću ti još deset tableta.
Da to pratim ili ne?
Ja ne bih.
Zašto imam osjećaj da to znači da?
Dobro, da to ne pratiš, kamo ne bi išao?
Zanima me jedna stara operativka.
Dame, biste li...? Što ima, stari? Bi li mogao...?
Ja sam Owen Hendricks iz ureda glavnog savjetnika.
Ne zanima me.
Mogu to poštivati, ali imam pitanja na koja trebam odgovore.
Samo požuri.
Naravno.
Što mi možeš reći o kriptonimu PW Butcher?
PW je oznaka države Bjelorusije, a zatim Butcher...
je kodno ime jedne operacije u Bjelorusiji 2009.
Dobro. Sjajno.
A ime Selby Shaw?
-Što s njim? -Je li povezano s PW Butcherom?
Nemam pristupa detaljima,
ali Selby Shaw je pseudonim za doušnicu
koja je tada operirala u Bjelorusiji.
Dobro. Oboje se prate kao...
Možeš li unijeti ime Max Meladze? Maxine Meladze.
M-E-L-A-D-Z-E. Da vidimo što će se pojaviti.
Molim te.
Ništa.
-Siguran? -Da.
O čemu se radi?
Agencija je dobila pismo od Meladze u sivoj pošti.
Isuse.
-Što? -Nema šanse da bi itko izvan agencije
znao tajni kriptonim agencije i pseudonim agenta.
Meladze bi mogla biti jedna od naših?
Ne ako se ne pojavljuje u sustavu.
Ali?
Ali možda je bila doušnica bez ugovora,
pa o njoj ne bi bilo datoteke i ne možemo saznati njenog nadglednika.
Zašto njen nadređeni ne bi s njom potpisao ugovor?
Možda je bila novi izvor koji nije dobro provjerio.
S tom razinom institucionalnog znanja?
Ne.
Zabrinjavajuće.
U redu.
Slušaj me. Trebam pravo ime Selby Shaw.
-I ti misliš da je to stvarno? -Da.
Ona zna povjerljive informacije.
-I sve si provjerio u nekoliko sati. -Da.
I imam trag kamo dalje. Pravo ime naše operativke.
Selby Shaw je pseudonim za Dawn Gibane.
Koji je tebi vrag?
Nikad ne piši pravo ime agenta i njegov pseudonim na istom papiru.
-Oprostite, nisam znao. -Dovedi Kitchensa i Ebner ovamo.
Ovo ne može biti dobro.
-Gdje je ona sada? -Meladze? U zatvoru u Phoenixu.
-Ne, operativka. -U Gilbaneu.
U tajnom zatvoru agencije u Jemenu.
-Da? -Tko je imao luđake prije Hendricksa?
-Ja? -Jesi li uopće otvorio mapu?
Naravno. Napravio sam dubinsku analizu svega...
Nastavi istragu.
Ovo dvoje preuzet će tvoj ostali posao.
Da, gospodine.
Da, gospodine?
O, sr...
-Hvala što si me zajebao. -Žao mi je. Nisam imao pojma.
Da, gluposti. Smjestio si mi.
Sam si si smjestio što nisi prstom maknuo s tim mapama kada si ih imao.
To nije istina. Violet ih je imala prije mene.
-Koliko slučajeva sive pošte si ti našla? -Nekoliko. U čemu je stvar?
U mogućnosti da neka doušnica bez ugovora zna previše.
Kako ću do Jemena?
Nyland nije rekao: "Idi u Jemen."
Rekao je: "Nastavi s istragom."
Odgovori koje trebam su u Jemenu. Pa kako da dođem tamo?
Putničkim autobusom. Unajmi jeftin auto.
Ozbiljno?
Da. I sačuvaj račune za sve.
Ne zovu ovo mjesto bez razloga "Tvrtkom".
Mislim da te nikad nisam vidjela da ovako plešeš.
Ovo je sjajno.
-Dobro. Što ima? -U redu.
Ako ovo ubacim, moraš u nabavu namirnica za cijeli tjedan.
Ideš, skoro.
Dobro, ti moraš očistiti kupaonicu. Ne, ti moraš očistiti Owenov i moj tuš.
To zvuči odvratno.
Hvala.
-Bok. -Bok.
Jesi li donio pivo? Poslala sam ti poruku.
Ne. Nisi.
Bok.
-Što ima, kompa? -Poslala sam poruku mami.
Ne, ti uspori, majko.
-Pušiona. Ima li hrane? -Možda je ostalo malo pizze.
Što to imaš na sebi?
Tadovo je. Kasnije igramo uloge.
Vršim posebnu dostavu.
Žao mi je što sam pitao.
-Uzet ću ovo. -Kamo ideš?
-Ti si sljedeća. -Moram se spakirati.
Kamo ideš?
To je tajna.
Gle kako je samodopadan zbog toga.
Tako samodopadan. Zašto?
Chicago, jesi li spreman?
Onda, stvarno, kamo ideš?
Ozbiljno, ne mogu ti reći.
Dobro. Kako je na novom poslu?
Jesi li stekao nove prijatelje ili svrgnuo koju stranu vladu?
Ne o prijateljima. Možda o vladama.
Drži palčeve.
Tvoja mama me zvala. Izgleda da si joj zaboravio reći da više nismo u vezi.
Pa, nisam s njom razgovarao šest mjeseci
pa ni ne zna da radim u CIA-i.
Ne možeš je zauvijek izbjegavati.
Naravno da mogu.
Hej, kako firma?
Samo se smrzavam u sobi za sastanke,
čitajući tehničke specifikacije o ubojitim uređajima za dijalizu.
Veselje prve godine u odvjetničkom uredu.
Trebala si se pridružiti agenciji sa mnom.
O, Bože. Možeš li to zamisliti? Roditelji bi me ubili.
Ima jedna stvar.
Zove se "jebe mi se živo što moji roditelji misle." Superoslobađajuće.
-Saznala si kamo ide? -Ne moja moć zavođenja neučinkovita je.
Smeta li ti ako samo uzmem ovo?
-Ne. -Hvala.
Sigurno leti jer je spakirao ručnu prtljagu,
ali ne leti na dugo jer pakira samo ručnu prtljagu.
Tratiš svoje sposobnosti zaključivanja u Ministarstvu financija.
Zbog toga ćemo Tad i ja večeras igrati igru uloga u tvojoj sobi
kada odeš na putovanje oko svijeta svojim državnim mlažnjakom.
-Ne dobivam mlažnjak. -Otkada špijuni lete komercijalno?
Nisam špijun.
Odvjetnik sam.
JEMEN
Hej!
Što ima, čovječe? Kako ide?
Ja sam Owen Hendricks iz ureda glavnog savjetnika.
Sranje. Jebiga. Dobro, slušaj, čovječe. Ne. Čekaj.
Bože.
Bok. Došlo je do greške. Jebiga.
Stvarno ste mi rasklimali zube.
Amerikanac sam, glupane. Pa, došlo je do...
Hvala Bogu. Bok. Ja sam Owen Hendricks iz ureda glavnog savjetnika.
I mislio si da ćeš navratiti u tajni zatvor nenajavljen.
Oprosti. Trebao sam nazvati?
Nije bilo diplomatske korespondencije o tvom putovanju.
Nikakvog odobrenja veleposlanika ili diplomatskog pokrića.
-Pa, nov sam. -Ti si idiot.
-Ili se samo pretvaraš da to jesi. -Zapravo nijedno od toga.
Doletio sam sve dovde radi razgovora o staroj operaciji
-prije puno godina. Što...? -Gluposti.
Koje boje je ovo?
Plave?
Stvarno jesi novi. Inače bi ti agencija izdala crnu putovnicu
koja ti jamči diplomatski imunitet.
Nisu mi to rekli.
-Skinite ga. -Što?
Što? Čekaj trenutak. Što radite? Ne. Hej, ljudi.
Jebiga. Ne. Hej, ovo je novo odijelo. Što se događa?
To ja želim znati. Nema šanse da si došao dovde razgovarati o staroj operaciji.
Tu si da nas istražuješ, što te čini neprijateljem. Ali si zajebao.
Bez tajnog identiteta i diplomatske putovnice,
jemenska tajna policija uhitit će te zbog špijunaže i ustrijeliti u glavu.
S crnom putovnicom samo te deportiraju.
Ali to ti je netko trebao reći prije ukrcavanja u avion.
-Već si stekao neprijatelje na poslu? -Izgleda da jesam.
Ovdje sigurno nemaš prijatelja.
Dakle... evo što će se dogoditi.
Reći ćeš mi što stvarno radiš u moj tajnom zatvoru
ili će OPS dobiti anonimnu dojavu da imaš loše namjere.
Završit ćeš sa štapom za stoku na jednoj, a šupljinom na drugoj strani.
Ne.
Jebiga!
Bože! Govorim ti istinu! Naišao sam na sivu poštu
povezanu s jebenom operacijom koju si vodila. Čekaj, slušaj me.
Prvi mi je radni tjedan. Unovačili su me na pravnom fakultetu.
Odbio sam hrpu visoko plaćenih poslova
jer imam tu patološku potrebu za stimulacijom.
Možda zato što mi je tata poginuo u Afganistanu.
Mama to nije preboljela.
Stalno sam u bijegu
da ne moram provesti duže od pet minuta sam sa svojim mislima od tada.
Pa, da, kada je onaj novak došao
i obećao mi da ću raditi kul stvari, pomislio sam: "Jebiga."
I, znaš, jebiga. Možda će tata čak biti ponosan.
Znaš, stalno se foliram dok to nije postao moj cijeli život,
ali žao mi je jer shvaćam
kako sam se očito preračunao kada sam primijenio taj pristup agenciji.
Koja je operacija?
PW Butcher. Ime doušnice je Maxine Meladze.
Napisala nam je sivu poštu.
Oslobodi ga.
Da, upišao sam se, jebiga.
Čestitke. Dobri ste u svom poslu.
Nisam upoznala Meladze.
Ali sjećaš je se.
U magli.
Koristila sam njen HUMINT za izvršenje jedne operacije.
Ako se dobro sjećam, bila je vrijedna doušnica.
Igračica više razine bjeloruskog poglavlja ruske mafije.
Imala je ozbiljne veze u ruskoj obavještajnoj službi.
-Tko joj je bio nadređeni? -Oprosti, ne sjećam se.
To je bilo davno i otada sam vodila stotinu operacija.
Ali bila je jako važna.
Činjenica da netko s takvom djevojkom ne bi potpisao ugovor
trebala bi te nasmrt plašiti.
Slušaj, oprosti zbog pojačanih tehnika ispitivanja.
-Da. -Neki ljudi mogli bi to zamjeriti.
Pripisat ću to prekidu u komunikaciji i teško naučenoj lekciji o važnosti
praćenja protokola u komunikaciji s tajnim službama.
Znači, da ne kažem nikome u Langleyju o mučenju?
Točno. Iako bi neki ljudi uživali slušati o tome.
Da. Ali siguran sam da mogu izgladiti stvari s njima.
Rad u CIA-i je poput beskrajne igre glazbenih stolaca.
Svi manevriraju da shvate tko će sjesti kada prestane glazba.
Najlakši način da budeš siguran da imaš stolac je onesposobiti tipa pored sebe.
Ako ne počneš igrati, shvaćati kako sve funkcionira,
bit ćeš u nevolji.
Većoj nevolji nego kad mi iščupaju nokat?
Nokti opet narastu. Sretan put.
Pazi na OPS.
UKRCAVANJE
Kako je bilo?
Ne mogu razgovarati o tome.
-Što? -Ne mogu razgovarati o tome.
-Hajde čovječe. Samo me pusti da spavam. -Što to imaš na sebi?
Uništilo mi se odijelo.
Čudim se da su te pustili u avion u tome.
Upućuje na zemlju s nižim sigurnosnim standardima.
-Trećeg svijeta, možda? -Rekao sam da ne mogu o tome.
-Što se događa? -O, moj Bože.
-Owen je bio negdje u govnima. -Owen voli biti u govnima.
-Ovo mu se nije svidjelo. -Možete li me pustiti da spavam?
Što se dogodilo?
Ne mogu o tome.
Ali dobro sam.
Ne izgledaš dobro.
Ma dajte.
Što...? Što radiš?
Ljudsko biće sam.
Hajde. Dođi ovamo.
-Ne želim si zgužvati odjeću. -To nitko mlad nikad ne kaže.
Kasnim.
Nazovi me ako želiš razgovarati. Može?
Hvala.
Jesi li dobro?
Sada jesam.
Sada van iz moje sobe.
U redu. Naspavaj se.
Ne.
-Halo. -Pričekajte, glavni savjetnik je.
Gdje ste dovraga?
-Bok. -Kako je bilo u Jemenu?
Bilo je sjajno. Ne, hvala vama dvoma.
Gledajte, ne smeta mi maltretiranje jer sam novi,
ali ako me bilo tko od vas opet pokuša ovako torpedirati, imat ćemo problem.
Sada moram gore. Glavni savjetnik me treba. Opet.
Uzdravlje.
Bez njezine datoteke ne može se saznati tko je bio nadređeni Meladzei.
No budući da je agentica Gilbane potvrdila da je Max bila doušnica,
moramo njenu prijetnju u sivoj pošti shvatiti ozbiljno.
-Nisam vam rekao da idete u Jemen. -Da, gospodine.
Samostalno sam donio odluku da je to neophodan sljedeći korak.
Mislio sam da ste tip vođe koji cijeni inicijativu,
ali ako želite da tražim odobrenje...
Ne. Inicijativa je dobra.
Dobro odrađeno.
Hvala.
Što vam se dogodilo s rukom?
Zatvorio sam je vratima auta.
Idite u Phoenix. Razgovarajte s Meladze.
Da, gospodine.
Sada?
Samo, dan mi je počeo prije tri dana.
Sjajno. Da. Bit će Phoenix.
Što mi možete reći o Max Meladze?
U zatvoru je bez jamčevine zbog brutalne prirode njenog zločina.
-Koga je ubila? -Planinarskog vodiča Salvatorea Kwitnyja.
Policija misli da je gđica Meladze koristila njegov kamionet za prodaju robe.
Zbog čega je CIA zainteresirana za nju?
To vam ne smijem reći, ali trebam digitalni primjerak njenog dosjea
i privatnu sobu za sastanak. Bez prisluškivanja i kamera.
Hoćemo li?
Tko ste vi?
Owen Hendricks iz ureda glavnog savjetnika u CIA-i.
Dobili smo vaše pismo.
-Dugo vam je trebalo. -Gužva je.
Znate li da su prijetnje toj agenciji zločin?
Znam puno toga.
Više od vas, to je sigurno.
Koliko je prošlo, ha? Dva tjedna?
-Znate li kako se koristiti fotokopirkom? -Nismo ovdje zbog razgovora o meni.
-Što vam se dogodilo s rukom? -Zatvorio sam je vratima automobila.
Lažove. Iščupala sam dovoljno noktiju da znam kako to onda izgleda.
Izgleda da ste ponosni na to.
Ne bih li trebala biti? Neki su bili za CIA-u.
Je li to jedna od stvari za koju prijetite da ćete je otkriti?
Ne.
-Kako vam se dosad sviđa agencija? -Sjajno je. Tko vam je bio nadređeni?
Glupo pitanje, sada znam da nemate papirnate datoteke o meni.
Što znači da nemate pojma što znam ni koga mogu izdati.
Možda. Ali ću to dovoljno brzo saznati.
Samo ako vam ja kažem, a to neću...
osim ako za mene ne učinite neke stvari.
-Tko vam je iščupao nokat? -Nitko.
Imam povjerljive dokumente CIA-e.
Imate dokumente?
Toliko dokumenata. Tko vam je iščupao nokat?
Jedna operativka u Jemenu. Otišao sam je pitati o vama.
"Ona." Odajete informacije, a niste toga ni svjesni.
Iznenađuje me što ste preživjeli putovanje.
Svakako ne ulijeva povjerenje
da ste vi pravi odvjetnik koji će mi pomoći da izađem.
-Nisam ovdje da vas izvučem. -Igre.
Dosadno mi je.
-Recite šefu da zove nekog drugog. -Čekajte. Samo...
Oprostite, trenutak. Oprostite. Gospođice, molim vas.
Dajte mi te dokumente.
Ako govorite istinu, pomoći ću vam.
Evo. Vidite?
Je li to bilo tako teško?
-U mom su ormariću. -Imate povjerljive CIA-ine dokumente
u ormariću gdje ih bilo tko može naći?
Volim živjeti opasno.
Osigurajte te datoteke čim prije.
Zovite lokalni ured FBI-a i uzmite pratnju.
Da, gospodine.
-Da vam pošaljem Kitchensa u pomoć? -Ne. Nikako ne.
-Mogu ja to. -U redu. Nemojte to zajebati.
Dobili ste jedinicu FBI-a u Phoenixu.
Ako znate potreban dodatni broj, možete ga pritisnuti bilo kada.
Za Kibernetiku, birajte jedan.
Za Međunarodne operacije, birajte dva.
Za Skupinu za reakciju na važne incidente, birajte tri.
Za Jedinicu za kriminalističku istragu, birajte četiri.
Birali ste četiri, Jedinicu za kriminalističku istragu.
Svi istražitelji su trenutno...
Jebiga, čovječe.
Možemo razmišljati o empatiji na nekoliko načina.
Prvi je suprotstaviti empatiju sa simpatijom...
U pravih psihopata...
Tko je taj tip?
...dijelovi mozga koji upravljaju empatijom tamni su.
Psihopati imaju manje povezanosti
u ventralnom medijalnom prefrontalnom korteksu,
dijelu mozga odgovornom za...
Mi ćemo uzeti torbu.
Buraze, koji ti je plan ovdje? Nećeš izaći odande.
Žao mi je. Tko ste vi?
Mi smo momci koji će uzeti torbu. Nisi vidio njegov pištolj?
Ne, vidio sam ga.
Nije prvi kojeg sam danas vidio... Jučer.
Bilo je to prije dva dana. Ne mogu računati.
-Bio je to jako čudan dan. -Nema problema. Mi ti ga možemo okončati.
Ne, dobro mi je. Zapravo nisam prigovarao.
Otvori vrata. Daj nam torbu, možda te pustimo kući.
To se neće dogoditi. Moja greška.
Znaš da meci prolaze kroz metal?
Da. Da, znam.
Hej, smiri se! Polako!
Mogu ja to! Dobro je! Uđite!
U redu.
Sranje.
To nije bilo kul.
Natjerao si me da trčim. Mrzim trčati.
Torbu.
Jebite se.
Izgledaš grozno.
Imaš malo povraćaline...
Skoro su me ubili jer si me iskoristila kao potrčka.
Tko u torbu postavi zamku s kiselinom?
Borac.
Gdje mi je novac?
U mom prtljažniku. Tko su bili tipovi koji su mi ga pokušavali oteti?
Nezadovoljna konkurencija. Oni misle da pripada njima.
Čim završimo, predajem ga policiji.
Jesi li stvarno tako glup?
Ne, ne predaješ ga.
Kada odeš odavde, uzmi torbu,
stavi je u kontejner iza parkirališta,
poslat ću nekoga da je pokupi i stavi na sigurno.
Zašto bih to učinio?
Po svemu sam u prednosti. Ti nemaš pojma tko sam
ni što znam, Owene, a to bi te trebalo nasmrt plašiti.
Provela sam popodne pregledavajući tvoje društvene mreže.
Hvala što si mi dao svoje pravo ime.
Ono što sam nije baš relevantno.
Ne slažem se jer sada znam sve što si radio nakon koledža.
Mjesta na kojima si živio, žene s kojima si hodao.
Znam da je tvoj otac pokopan na vojnom groblju i...
provodiš puno vremena ondje.
Ne trebam društvene mreže da bih znao tko si.
Pročitao sam tvoje izvješće o uhićenju. Vidio sam slike tvoje kuće.
Ti si žena koja živi bez života. Nema nijedne tvoje slike na zidovima.
Što, nemaš obitelji? Nemaš prijatelja?
Nemaš veselja?
Izgleda da jedino što imaš je biti zločinka.
Kako ja živim svoj život nije važno.
Znam oko tucet najtajnijih CIA-inih operacija u Bjelorusiji i Rusiji
koje uključuju ljude s nevjerojatnim vezama.
Stvari za koje bi agencija sve dala da ostanu tajne.
Pa eto što ćeš učiniti.
Vratit ćeš se Langleyju i pobrinuti se da najveći prioritet tvrtke
bude odbacivanje optužbi protiv mene.
Ako bilo tko ondje misli da bi me bilo lakše ubiti,
ako mi se bilo što dogodi, izaći će priopćenje za medije,
s detaljnim pojedinostima desetljeća tajnih operacija.
-I pogodi koga će okriviti? -Shvaćam.
Daj da nazovem šefa.
O, moj Bože.
Ne. Owene.
Nećeš zvati šefa.
On s tim neće htjeti imati veze.
Kad sazna koliko je loše,
učinit će sve da to svali na tvoja leđa.
Nema razloga da ti budeš kolateralna šteta u svemu ovome.
Ne pokušavaj manipulirati mnome. Nemoj.
Samo sam odvjetnik koji radi svoj posao.
Ne. Ti si samo odvjetnik koji stoji usred minskog polja,
a čak to ni ne znaš.
Pa, da. Učini ono što trebaš.
Posrći uokolo, raznesi se,
ili možeš pustiti mene da te vodim kroz ovo da se ne uništiš.
Tvoje samilost je dirljiva,
ali nema šanse da mi nudiš pomoć jer imaš dobro srce.
Nemaš toliku prednost kako tvrdiš.
-O, ne? -Ne.
Ako sam ja na minskom polju, i ne nasjedam na tvoju pretpostavku...
tebi treba da izađem sigurno ili možda nećeš preživjeti.
Tebi je svanulo Božićno jutro kada sam ušao ovamo.
Klinac svjež s faksa koji se ne zna ni koristiti fotokopirkom.
Mislila si da me možeš primorati da postupam po tvom,
ali pogriješila si, ja sam tip koji se ne libi pogriješiti
ili se uvaliti preko glave.
Ja to zapravo volim.
Zbog toga ustajem ujutro.
Pa prestani s igricama.
Ja trebam tebe i ti trebaš mene.
Pa hajde da se dogovorimo.
Zaboravi. Ti si ubojica. Zadnje što mi treba je tvoja pomoć.
Vraćam se Langleyju i dat ću mu puni izvještaj.
Bit ću u kontaktu.
-Dobro. -Čuvaru.
Učini to, ali prije tvog odlaska, imam poklon za tebe.
Moj nadređeni je bio Ne Bob.
-Što je to, zagonetka? -Ne, tvoja agencija znat će tko je to.
Sretno.
Trebat će ti.
Provela sam popodne pregledavajući tvoje društvene mreže.
Sada znam sve što si radio nakon koledža.
Mjesta na kojima si živio.
Žene s kojima si hodao.
Opr... Trenutak.
O, ne. Ne.
Ne. Što... Koliko je sati?
-Koji je dan? -Sada je 9 h u četvrtak.
Jebiga.
Zadnje čega se sjećam, ja... jeo sam...
Da.
Oni barbari. Drogirali su me da mogu izvršiti svoju operaciju.
A da ih zaustaviš?
Ne, kada su već krenuli, mogu samo upravljati štetom.
Pa, ako nisi zauzet,
da kažem ime "Ne Bob", što bi ti rekao?
Što?
Hej, pojeo sam sendvič sa sedativima, trebam kratka, jednostavna pitanja.
Tko je Ne Bob?
-Svi su čuli za Ne Boba. -Ja nisam.
On je legenda u agenciji,
vodio je najopasnije operacije, umirovio se kao šef jedinice.
Zašto ga zovemo Ne Bob?
Jer je odbio koristiti pseudonim Bob ili Robert kao ime.
Upravo sam dobio ime Ne Bob od osobe iz sive pošte.
-Lažeš. -Ne.
Doušnici ne znaju prava imena svojih nadglednika,
a sigurno ne bi znala interni nadimak.
Ljudi stalno govore da ne bi trebala znati te stvari, ali ona ih zna.
-Pa, što da učinim? -Izađi iz mog ureda.
Januse.
Imam dovoljno neprilika sa svojim nepoštenim timom specijalaca.
Zadnje što trebam je tvoj radioaktivni slučaj sive pošte.
Ma daj. Sigurno nije tako loše.
Uvijek je tako loše, idiote.
Ne Bob nije samo neki bivši glavni agent CIA-e.
On je trenutno načelnik stožera...
Predsjednika?
Za jebenog predsjednika SAD-a.
Što se dogodilo u Phoenixu?
Onda?
Uslijed razgovora s Max Meladze,
mislim da je prijetnja iz njezine sive pošte uvjerljiva
i zahtijeva daljnju istragu.
U redu.
Obavještavajte me.
VIDI ŠTO IMAŠ! SUDSKI NALOG - VIOLET :)
OBAVJEŠTAJNI ODBOR SENATA, PREDOČITI SUDU DOKUMENTE
OKRUG MARICOPA, IZVJEŠĆE O UHIĆENJU MELADZE MAXINE
UBOJSTVO NA STAJALIŠTU KAMIONA U PHOENIXU
-Halo? -Postavit ću ti jedno pitanje.
I ako odgovoriš iskreno, prihvatit ću tvoju ponudu.
Kako glasi pitanje?
Mogu li ti vjerovati?
Kada imamo zajedničke interese.
Inače ne.
Pristajem.
U NAREDNIM EPIZODAMA OVE SEZONE
Već si razbjesnio Obavještajni odbor Senata.
To je najmanji od mojih problema.
Otkad sam te upoznao, ganjaju me, muče i pozivaju na sud.
Prate vas cijeli Ujedinjeni narodi.
-Dovedite to pod kontrolu. -Da, gospodine.
Jesi li ikad imao napad panike?
Imam ga od 2019. Naviknut ćeš se na to.
Imate li akcijski plan za tu ženu ili ne?
Ne, još ne.
Kada su veći ulozi, veći je izazov.
Čim odgonetnem sustav, moći ću zaobilaziti prepreke.
Imam 24 godine, od mene se očekuje da griješim, i upuštam u velike rizike.
-Martini? -Može li White Claw?
Ubacite se u moju operaciju, a niste me obavijestili?
Želite li ući da svijet ne gleda u naš cirkuski auto za tajne operacije?
Ja sam samo odvjetnik.
Je li to piña colada?
Da.
POGLEDAJTE SVE EPIZODE SADA
Prijevod titlova Lučana Banek